|  |
| --- |
| Метадычныя рэкамендацыі  па запаўненню формы «Улік вячэрніх класаў устаноў агульнай сярэдняй адукацыі» (далей – форма «Улік ВК») |

ГЛАВА 1

#### АГУЛЬНЫЯ ПАЛАЖЭННІ

1. Дакументаваную інфармацыю па форме «Улік ВК» прадстаўляюць установы адукацыі, у якіх адкрыты вячэрнія класы (далей – установа).

2. Прадстаўленне дакументаванай інфармацыі ажыццяўляецца з выкарыстаннем рэспубліканскай аўтаматызаванай сістэмы «Электронная адукацыя», якая размешчана разам з інструктыўнымі матэрыяламі па яго выкарыстанню на сайце <http://eo.unibel.by/1> раздзел «Главная».

3. Установы, у якіх адкрыты вячэрнія класы, уключаюць у сваю справаздачу толькі даныя аб дзейнасці гэтых класаў. Адукацыйны працэс у вячэрніх класах можа быць арганізаваны ў вочнай і завочнай формах атрымання адукацыі.

4. Усе паказчыкi справаздачы павiнны запаўняцца па даных першаснай улiковай дакументацыi.

5. Дакументаваная інфармацыя складаецца па стану на 5 верасня бягучага навучальнага года.

6. Установа запаўняе ў форме толькі даныя аб вучнях, якія асвойваюць адукацыйныя праграмы агульнай сярэдняй адукацыі (навучаюцца на III ступені агульнай сярэдняй адукацыі.

7. Справаздачны перыяд – гэта перыяд з 5 верасня мiнулага навучальнага года па 4 верасня бягучага навучальнага года.

8. Установы агульнай сярэдняй адукацыі, у якіх адкрыты вячэрнія класы ў бягуым навучальным годзе або зачынены ў мінулым навучальным годзе, складаюць дакументаваную інфармацыю за перыяд сваёй фактычнай дзейнасці ў справаздачным перыядзе.

9. Па радках 02 – 04 табліцы 2 “Звесткі аб размеркаванні навучэнцаў па мове, на якой вядзецца навучанне” паказваецца колькасць навучэнцаў, якія вывучаюць усе прадметы на адной мове: рускай, беларускай ці мове нацыянальнай меншасці. Даныя аб вывучэнні замежных моў табліцы 2 не паказваюцца.

10. У табліцы 3 “Размеркаванне навучэнцаў па класах”:

у графе 8 паказваюцца даныя аб навучэнцах, якiя   
да 1 верасня бягучага года не былі пераведзены ў наступны клас і ў бягучым навучальным годзе праходзяць паўторны курс навучання;

даныя па радку 04 у графе 7 павiнны быць роўнымi даным па   
радку 01 табліцы 2.

11. У табліцы 4 “Дадатковыя звесткі аб навучэнцах”:

па радку 01 паказваюцца даныя аб навучэнцах, якiя ў мінулым навучальным годзе атрымалі пасведчанне аб агульнай базавай адукацыі;

па радках 02 і 04 паказваюцца даныя аб навучэнцах, якiя ў бягучым навучальным годзе навучаюцца ва ўстановах прафесійна-тэхнічнай адукацыі і не атрымліваюць у іх агульную сярэднюю адукацыю.

12. У табліцы 5 “Звесткi аб навучэнцах, якiя скончылi дадзены клас i пераведзены ў наступны клас або скончылi ўстанову ў мiнулым навучальным годзе”:

па радку 01 паказваюцца даныя аб навучэнцах, якiя знаходзіліся ў спісках установы на канец вучэбных заняткаў у мінулым навучальным годзе (да экзаменаў);

па радку 02 паказваецца колькасць навучэнцаў, якiя скончылi дадзены клас i пераведзены ў наступны клас да 1 верасня бягучага года, незалежна ад таго, цi ўсе яны працягваюць навучанне ў бягучым навучальным годзе. Колькасць навучэнцаў паказваецца ў тым класе, які яны скончылі ў мінулым навучальным годзе;

13. У табліцы 6 “Звесткi аб колькасцi навучэнцаў XII класа, якiя атрымалi цi не атрымалi атэстат аб агульнай сярэдняй адукацыi (чалавек)”:

па радку 01 паказваецца колькасць навучэнцаў, якiя атрымалi атэстат аб агульнай сярэдняй адукацыi да 1 верасня бягучага года;

сума даных па радках 01 і 04 у графе 3 павiнна быць роўнай даным табліцы 5 па радку 02 у графе 5.

14.  У табліцы 7 “Размеркаванне навучэнцаў па ўзросце”:

узрост навучэнцаў і выпускнікоў вызначаецца па колькасці поўных гадоў па стану на 1 верасня бягучага навучальнага года на падставе даных дакумента аб нараджэнні;

даныя па радку 01 у графе 3 павiнны быць роўнымi даным па радку 04 у графе 7 табліцы 3;

даныя па радку 02 у графе 3 павiнны быць роўнымi даным па радку 03 у графе 9 табліцы 3;

даныя па радку 03 у графе 3 павiнны быць роўнымi даным па радку 01 у графе 7 табліцы 3;

даныя па радку 04 у графе 3 павiнны быць роўнымi даным па радку 02 у графе 7 табліцы 3;

даныя па радку 05 у графе 3 павiнны быць роўнымi даным па радку 03 у графе 7 табліцы 3;

даныя па радку 06 у графе 3 павiнны быць роўнымi даным па радку 01 у графе 3 табліцы 6.